section_heading: Sažetak radnje
paragraph_text: Nezavisni planet Sark iskorištava planet Florinu i bogati se zahvaljujući višenamjenskom vlaknu koje se zove kyrt i uspijeva samo na Florini. Odnos između ta dva planeta sličan je odnosu koji je postojao između imperijalnih sila i njihovih kolonija sredinom 20. stoljeća, pri čemu stanovnici Sarka (Sarkiti) prisiljavaju stanovnike Florine (Florinijance) da rade na poljima kyrta. Sarkiti se prema Florinijancima općenito odnose kao prema nižoj rasi. Pokušaji da se uništi Sarkov monopol i kyrt uzgoji na drugim planetima su do tog trenutka bili neuspješni. Trantor bi, u međuvremenu, htio ova dva planeta priključiti svom rastućem carstvu.